ລັດຖະບານຈີນ ທໍາການກວາດລ້າງ ພວກເຄື່ອນໄຫວ ແລະເຄືອຂ່າຍອິນເທີເນັທ
ເຈົ້າໜ້າທີ່ຈີນໄດ້ກັກຂັງ ພວກນັກເຄຶ່ອນໄຫວຫລາຍ​ຄົນ ເພີ່ມກໍາລັງຕໍາຫລວດຢູ່ຕາມຖະໜົນ ແລະກວດກາຂໍ້ຄວາມ ທາງອິນເທີເນັທ ທີ່ຊຸກຍູ້ໃຫ້ ທໍາການປະທ້ວງ.
ພວກເຈົ້າໜ້າທີ່ຈີນໄດ້ທໍາການເຄຶ່ອນໄຫວຢ່າງໄວໃນວັນອາ ທິດມື້ນີ້ ເພື່ອກວາດລ້າງເຄື່ອຂ່າຍອິນເທີເນັດ ທີ່ຮຽກຮ້ອງ ໃຫ້ປະຊາຊົນຈີນທໍາການ “ປະຕິວັດດອກມະລິ” ເພື່ອທວງ ເອົາປະຊາທິປະໄຕ ຕາມແບບຢ່າງຂອງການເຄຶ່ອນໄຫວ ທີ່ກໍາລັງລາມໄປທົ່ວຂົງເຂດຕາເວັນອອກກາງນັ້ນ ພວກເຈົ້າໜ້າທີ່ຈີນໄດ້ກັກຂັງພວກນັກເຄຶ່ອນໄຫວຫລາຍຄົນ ເພີ່ມກໍາລັງຕໍາຫລວດເຂົ້າປະຈໍາການຕາມຖະໜົນຫົນທາງ ແລະກວດກາຂໍ້ຄວາມຕ່າງໆ ທາງອິນເທີເນັທ ທີ່ຊຸກຍູ້ໃຫ້ມີ ການປະທ້ວງຢູ່ໃນນະຄອນຫລວງປັກກິ່ງ ເມືອງຊຽງໄຮ້ ແລະອີກ 11 ຫົວເມືອງໃຫຍ່ອື່ນໆຂອງຈີນ ບໍ່ມີບຸກຄົນໃດຮູ້ວ່າ ແມ່ນໃຜເປັນຜູ້ຢູ່ເບື້ອງຫລັງຄວາມພະ ຍາຍາມ ເພື່ອປຸກລະດົມພວກປະທ້ວງຊາວຈີນໃນຄັ້ງນີ້ ແຕ່ ຄໍາປະກາດ ຫລືຂໍ້ຄວາມຕ່າງໆທີ່ລົງທາງອິນເທີເນັທ ເບິ່ງຄື ວ່າໄດ້ອອກມາຈາກເວບໄຊ້ໃນຕ່າງປະເທດທີ່ປະຕິບັດການ ໂດຍພວກຄັດຄ້ານລັດຖະບານຈີນ ທີ່ຫລົບໄພຢູ່ໃນຕ່າງປະເທດ ພວກເຈົ້າໜ້າທີ່ຈີນໄດ້ວາງຂໍ້ຈໍາກັດຮັດແຄບຕໍ່ ລາຍງານຕ່າງໆຂອງສື່ມວນຊົນກ່ຽວກັບເຫດ ການວຸ້ນວາຍທາງການເມືອງເມື່ອໝໍ່ໆມານີ້ ທີ່ເລີ່ມຕົ້ນຂື້ນ ທີ່ປະເທດຕູນີເຊຍ ທີ່ເອິ້ນວ່າ ການປະຕິວັດດອກມະລິນັ້ນ ກ່ອນຈະລາມ ໄປເຖິງປະເທດອີຈິບ ແລະທົ່ວຂົງເຂດຕາເວັນ ອອກກາງ ການຊອກຄົ້ນຫາຂໍ້ມູນ ກ່ຽວກັບການປະ ທ້ວງຢູ່ຕາມອິນເທີເນັທ ຫລືເວັບໄຊ້ທ໌ ສະແດງຄວາມເຫັນຕ່າງໆນັ້ນ ກໍຖືກຈໍາກັດ ຮັດແຄບເຊັ່ນດຽວກັນ ຢູ່ໃນຈີນ